
1. Legea învățământului superior nr. 199/2023;
2. Legea-cadru nr. 153/2017 privind salarizarea personalului plătit din fonduri publice;
3. Legea nr.53/2003 privind Codul Muncii, cu completările și modificările ulterioare;
4. Ordonanța de urgență nr.53/2017 pentru modificarea și completarea Legii nr.53/2003;
4. Regulamentul Intern al Universității din Oradea, aprobat prin HS nr. 39 din 29.06.2026.

1. SCOPUL METODOLOGIEI
Art. 1. Prezenta metodologie stabilește modul în care se realizează evidența timpului de muncă pentru personalul didactic angajat al Universității din Oradea cu contract individual de muncă cu normă întreagă sau cu timp parțial de lucru (plata cu ora) pe durată nedeterminată sau determinată.

2. DOMENIUL DE APLICARE
Art. 2. Metodologia se aplică de către toate departamentele didactice din cadrul facultăților, Departamentul pentru Pregătirea Personalului Didactic (DPPD) și Departamentul pentru Învățământ la Distanță și Învățământ cu Frecvență Redusă (DIDIFR).

3. CONŢINUTUL METODOLOGIEI
Art. 3. Universitatea din Oradea are obligația, conform Codului Muncii, de a ține evidența timpului de muncă, timpului de odihnă, timpului aferent diverselor tipuri de concedii etc., pentru fiecare salariat, de a supune controlului Inspecției muncii această evidență ori de câte ori este solicitată.
Art. 4. Timpul de muncă reprezintă - în conformitate cu Regulamentul Intern al Universității din Oradea, cu contractul individual şi cu cel colectiv de muncă - timpul pe care salariatul îl folosește pentru îndeplinirea obligațiilor de muncă  orice perioadă în care salariatul prestează munca, se află la dispoziția angajatorului şi îşi îndeplinește sarcinile şi atribuțiile, conform prevederilor contractului individual de muncă, contractului colectiv de muncă aplicabil şi ale legislației în vigoare. 
Art. 5. Pentru personalul didactic, încadrat cu contract individual de muncă cu normă întreagă de lucru, durata normală a timpului de muncă este de 40 de ore/săptămână, repartizate, de regulă, în medie de câte 8 ore/zi, cu două zile 48 de ore consecutive de repaus săptămânal (de regulă, sâmbăta și duminica) în condițiile unei săptămâni de lucru de 5 zile.
Art. 6. Durata fizică (nu convențională sau echivalentă) a timpului de lucru pentru norma de bază este variabilă și determinată de planul de învățământ, statul de funcții, fișa postului și orarul studenților.
Art. 7. (1) Datorită specificului activității didactice și de cercetare în învățământul superior, în principal pentru că se desfășoară potrivit unui orar întocmit la începutul fiecărui semestru sau altor aspecte specifice activității în învățământ (comisii de admitere, examene pentru finalizarea studiilor, evenimente științifice etc.), programul de lucru se va desfășura cu o repartizare inegală a timpului de muncă, cu respectarea duratei normale a timpului de muncă de 40 de ore pe săptămână.
(2) Personalul didactic de predare și de cercetare își desfășoară activitatea în intervalul orar 8:00 – 22:00, de luni până vineri, fără a depăși norma de lucru de 60 de ore pe săptămână (inclusiv norma de baza de 40 de ore pe săptămână), cu respectarea celor 12 ore de repaus zilnic între 2 zile de lucru, și a 48 de ore consecutive de repaus săptămânal, de regulă sâmbăta și duminica.
(3) Prin excepție, personalul didactic de predare, cu activități didactice la formele de învățământ ID și/sau IFR, își desfășoară activitatea în intervalul orar 8:00 – 22:00, de regulă sâmbăta și duminica, cu respectarea celor 12 ore de repaus zilnic între 2 zile de lucru, și a repausului săptămânal de 48 de ore consecutive.
Art. 8. (1) Orele de început și de sfârșit ale activității didactice de predare sunt evidențiate în orarul întocmit la începutul fiecărui semestru la nivelul departamentelor.
(2) La nivelul departamentelor didactice / DPPD / DIDIFR se va ține evidența orelor de începere și de terminare a programului de lucru pentru fiecare persoană în parte, conform art. 119 din Legea 53/2003 Codul muncii.
Art. 9. (1) Pentru evidența timpului de muncă la norma de bază, a concediilor de odihnă, concediilor de boală, boală profesională, accidente de muncă sau maternitate, concediilor fără salariu, absențelor nemotivate, delegațiilor, mobilităților sau deplasărilor etc. se folosește, ca document centralizator, Foaia colectivă de prezență (Anexa 1).
(2) Foaia colectivă de prezență se completează, pe parcursul lunii în curs, de către directorul de departament. În ultima zi lucrătoare a lunii curente directorul de departament finalizează Foaia colectivă de prezență și o transmite Decanului pentru avizare. Depunerea la DRU a foii colective de prezență se face cel târziu în prima zi lucrătoare a lunii următoare.
(3) Foaia colectivă de prezență se completează conform precizărilor din tabelul de mai jos:

	Informația
	Simbol folosit
	Observații

	Timpul efectiv lucrat
	8
	Se completează numărul de ore lucrate în ziua respectivă la fișa postului de bază (de regulă, 8 ore în zilele lucrătoare)

	Zile de serbătoare legală/ Zile nelucrătoare
	X
	Zile nelucrătoare înseamnă:
- zilele de repaus săptămânal (de regulă, zilele de sâmbătă și duminică)
- zilele de sărbătoare legală, stabilite prin Regulamentul Intern.

	Concediu de odihnă
	Co
	Va reflecta perioada în care cadrul didactic și-a efectuat concediul de odihnă

	Concediu medical (boală sau maternitate)
	Cm
Bo
	Va reflecta perioada în care cadrul didactic este în concediu medical de boală, conform Certificatului de concediu medical. Salariatul este obligat să anunțe angajatorul despre acordarea concediului medical și să depună certificatul de concediu medical la departament sau la DRU, până cel târziu la data de 5 a lunii următoare celei pentru care a fost acordat concediul medical. Nerespectarea acestui termen poate duce la refuzul de plată, conform reglementărilor în vigoare, caz în care angajatul este absent motivat la locul de muncă. Salariatul este obligat să anunțe angajatorul în cel mult 24 de ore de la ivirea evenimentului medical.

	Concediu pentru îngrijirea copilului
	Cic
	Conform cererii aprobate

	Concediu fără plată
	Cfp
	Conform cererii aprobate

	Concediul plătit / Zile libere plătite pentru evenimente familiale deosebite și alte concedii plătite
	Cp
	Conform cererii aprobate (zile libere plătite pentru evenimente familiale deosebite și alte concedii plătite prevazute de Regulamentul Intern)

	Concediu pentru exercitarea unor obligații cetățenești
	O
	Conform documentelor justificative (adeverință de donator de sânge, citații în instanță ca martor, convocări la organele de anchetă pentru declarații, ordin de concentrare la centre militare etc.)

	Zile cu program redus (protecția maternității la locul de munca) pentru maternitate / boală
	Prm
Prb
	Va reflecta fiecare zi în care angajatul a efectuat program redus de lucru conform cererii pentru reducerea programului de lucru aprobate

	Absențe nemotivate
	N
	Cu respectarea prevederilor Regulamentului Intern și Procedurii operaționale privind monitorizarea activităților didactice (absență 8 ore nemotivate).
Dacă numărul de ore de absență nemotivată în ziua respectivă este mai mic de 8 ore, în foaia colectivă de prezență se va trece numărul de ore lucrate și se va completa o notă în subsolul foii colective de prezență cu precizarea numărului de ore de absență nemotivată din ziua respectivă.

	Zile libere acordate de guvern/universitate, cu recuperarea activității
	L
	Reprezintă numărul de 8 ore acordate ca libere (prin HG) și care vor trebui recuperate

	Recuperarea zilelor libere acordate de guvern/universitate cu recuperarea activității
	R
	Reprezintă numărul de 8 ore recuperate din cele acordate ca libere (prin HG). Dacă într-o zi se recuperează mai puțin de 8 ore, atunci se va trece numărul orelor efectiv recuperate (de ex. R3 sau R5).

	Zile de delegație
	D
	Va reflecta perioada de deplasare pentru activități prevăzute în fișa postului de bază (8 ore/zi)

	Zile de mobilitate Erasmus
	M
	Va reflecta perioada de deplasare în mobilitate Erasmus 
(8 ore/zi)

	Zile de deplasare la proiecte în afara fișei postului de bază
	P
	Va reflecta perioada de deplasare la proiecte derulate de Universitatea din Oradea, în afara fișei postului de bază 
(8 ore/zi)



Art. 10. Activitățile didactice prestate din contractele individuale de muncă cu timp parțial de lucru (plata cu ora) sunt evidențiate în declarațiile întocmite lunar de către cadrul didactic prestator și avizate de către directorul de departament și decan.

4. DISPOZIȚII FINALE
Art. 11. Prezenta metodologie intră în vigoare la data aprobării de către Senatul Universității din Oradea.


ANEXE:
Anexa 1 - Foaia colectivă de prezență

                                                                                                             FOAIA COLECTIVĂ DE PREZENȚĂ  luna _________________ anul _______

Co-concediu de odihna;  Cm Bo-concediu medical boala obisnuita/maternitate;  X-zile nelucrătoare;  Cic-concediu 

ingrijire copil;  Cfp-concediu fără plată;  Cp-concediu plătit / zile libere plătite pentru evenimente familiale deosebite;     

O-concediu pentru exercitarea unor obligații cetățenești;  Prm-zile program redus maternitate;  Prb-program redus 

boala;  N-absențe nemotivate;  L-zi liberă;  R-recuperare;  D-zile de delegație (8 ore/zi)  M-mobilitate Erasmus (8 ore/zi)

